સારાભાઈ મગનભાઈના પુત્ર અને ચીમનલાલ નગીનદાસના ભત્રીજા અંબાલાલ સારાભાઈ ઉપર કુટુંબના વ્યવસાયની અને સંપત્તિની જાળવણીની જવાબદારી આવી. અખૂટ ધૈર્ય અને દીર્ધદ્રષ્ટિથી તેમણે માણેકકાકીને ચી.ન.વિદ્યાવિહારના સંચાલનમાં મદદ કરી. તેમના યાદગાર શબ્દોમાં: “જયારે કોઈ વ્યક્તિ પોતાની સંપત્તિ ટ્રસ્ટમાં તબદીલ કરે ત્યારે તત્કાલિન સમાજની જરૂરિયાત સંતોષવા તથા હાલની પરિસ્થિતિમાં સુધારો કરવા તે સંપત્તિ વાપરવી, નહી કે ભવિષ્યની જરૂરિયાતો માટે.”